Blowin' in the Wind

«Blowin' in the Wind» er ein song skriven av Bob Dylan frå albumet The Freewheelin' Bob Dylan i 1963. Sjølv om songen har vorte skildra som ein protestsong, stiller han ei rekkje retoriske spørsmål om krig, fred og fridom. Refrenget «The answer, my friend, is blowin' in the wind» har vorte skildra som «djupt fleirtydig: anten er svaret så opplagt at det rett føre augo dine, eller så er svaret like uhandgripeleg som vinden». 

I 1999 vart songen innlemma i Grammy Hall of Fame. I 2004 vart han rangert på 14. plass på lista til musikkmagasinet Rolling Stone over dei 500 største songane gjennom tidene.

Opphav og første reaksjon 

Dylan skreiv og framførte opphavleg to vers av songen. Den første offentlege framføringa var på Gerde's Folk City den 16. april 1962, som er spelt inn og sirkulerer mellom Dylan-samlarar. Kort tid etter denne framføringa, la han til eit vers til i midten av songen. Songen vart trykt første gong i mai 1962 i den sjette utgåva av magasinet Broadside, som var grunnlagd av Pete Seeger og som omhandla høvessongar. 

I juli 1962 vart songen trykt i Sing Out! med kommentar av Dylan:

I omslaget til The Bootleg Series Volumes 1-3 (Rare & Unreleased) 1961-1991 skriv John Bauldie at det var Pete Seeger som først identifiserte melodien i «Blowin' in the Wind» som ei utgåve av den gamle negro spiritual-songen «No More Auction Block». I følgje The Folk Songs of North America av Alan Lomax kom songen frå Canada og vart sunge av tidlegare slavar som hadde flykta dit etter at britane opphevde slaveriet i 1833. Dylan stadfesta dette under eit intervju i 1978. Dylan si utgåve av sjølve «No More Auction Block» vart spelt inn på Gaslight Cafe i oktober 1962 og dukka opp på The Bootleg Series Volumes 1-3 (Rare & Unreleased) 1961-1991 

Dylan-kritikar Michael Gray har foreslått at teksten er eit døme på at Dylan nyttar bibelsk retorikk i sin eigen stil. Ein del som går om att fleire gonger i Det nye testamentet og basert på ein tekst frå Esekiels bok (12:1–2) er: «The word of the Lord came to me: 'Oh mortal, you dwell among the rebellious breed. They have eyes to see but see not; ears to hear, but hear not.» I «Blowin' in the Wind» gjer Dylan dette om til «Yes'n' how many ears must one man have ...?» og «Yes' n' how many times must a man turn his head / Pretending he just doesn't see?»

«Blowin' in the Wind» har vorte skildra som ein hymne for borgarrettsrørsla i 1960-åra. I Martin Scorsese-dokumentaren om Dylan, No Direction Home, fortel Mavis Staples at ho vart forbausa då ho først høyrte songen og sa at ho ikkje kunne forstå korleis ein ung, kvit mann kunne skrive noko som fanga frustrasjonen og lengselen til svarte folk på ein så sterk måte.

Sam Cooke var òg så djupt imponert av songen at han byrja å spele han på konsertane sine. Han skreiv seinare eit svar til songen, «A Change Is Gonna Come», i 1964.

«Blowin' in the Wind» vart ein internasjonal hit med Peter, Paul and Mary, som òg hadde Albert Grossman som manager. Singelen selde 300 000 eksemplar den første veka han kom ut. 13. juli 1963 nådde songen andreplassen på Billboard-lista og hadde seld over ein million. 

Kritikar Andy Gill skreiv: «'Blowin' in the Wind' markerte eit stort sprang i låtskrivinga til Dylan. Før dette hadde han songar som 'The Ballad of Donald White' og 'The Death of Emmett Till', men 'Blowin' in the Wind' var annleis. For første gong oppdaga Dylan kor effektivt det var å gå bort frå eit særeige tema til det generelle. Medan 'The Ballad of Donald White' ville verte heilt overflødig så snart denne personen var avretta, ville ein song så vag som 'Blowin' in the Wind' kunne nyttast om alle slags fridomssaker. Det er songen som Dylan er uoppløyseleg knytt til og som markerte han som ein tilhengjar av fridomsprinsippet enn nokon annan song.»

Dylan spelte songen første gong på fjernsyn i Storbritannia i januar 1963, då han var med i teaterstykket Madhouse On Castle Street på BBC.

Politisk ettermæle 

Songen vart ein av dei mest populære antikrigssongane i 1960-åra og under Vietnamkrigen. Under protestar mot Irak-krigen merka kommentatorane seg at demonstrantane nytta songar som «Blowin' in the Wind» i staden for å lage nye.

I 1997 spelte Bob Dylan tre andre songar under ei katolsk kyrkjesamling. Pave Johannes Paul II heldt etterpå ei preike for om lag 300 000 unge italienske katolikkar basert på teksten i «Blowin' in the Wind»

Andre utgåver 
«Blowin' in the Wind» ar vorte spelt av fleire hundre andre artistar. Den mest suksessrike var utgåva til folketrioen Peter, Paul and Mary. 

Andre utgåver er gjort av The Hollies, Chet Atkins, Dolly Parton, Judy Collins, Marianne Faithfull (singel i 1964), The Seekers, Sam Cooke, Etta James, Duke Ellington, Neil Young, the Doodletown Pipers, Marlene Dietrich, Bobby Darin, Bruce Springsteen, Elvis Presley, Stevie Wonder (som nådde Topp 10 med songen i 1966), John Fogerty, The Hooters og Me First and the Gimme Gimmes.

Bakgrunnsstoff 
 Teksten

Fotnotar

Kjelder 
 Denne artikkelen bygger på «Blowin' in the Wind» frå , den 17. oktober 2009. 
 oppgav desse kjeldene:

 

Songar frå 1962
Songar produserte av John Hammond
Singlar frå 1963
Songar skrivne av Bob Dylan
Bob Dylan-songar
Songar på toppen av Billboard Adult Contemporary-lista
Songar på toppen av Billboard Hot R&B/Hip-Hop Songs-lista
Singlar frå 1966
Protestsongar
Antikrigssongar
Grammy Hall of Fame Award
USA-amerikanske folkeviser
Columbia Records-singlar
Warner Bros. Records-singlar
Decca Records-singlar
Songar produserte av Albert Grossman
Elvis Presley-songar
Glen Campbell-songar
Dolly Parton-songar
Joan Baez-songar
Peter, Paul and Mary-songar
The Kingston Trio-songar
Stevie Wonder-songar
Jackie De Shannon-songar
Bobby Darin-songar
The Staple Singers-songar
Lena Horne-songar
Odetta-songar
Eddy Arnold-songar
Marianne Faithful-songar
Sam Cooke-songar
The Johnny Mann Singers-songar
The Seekers-songar
Trini Lopez-songar
Marlene Dietrich-songar
Bobby Bare-songar
Cher-songar
Johnny Rivers-songar
Dick Dale-songar
Pete Seeger-songar
The Four Seasons-songar
Cliff Richard-songar
Dionne Warwick-songar
Flatt & Scruggs-songar
Johnny Nash-songar
The Supremes-songar
The Hollies-songar
The Ventures-songar
James Last-songar
The New Seekers-songar
Etta James-songar
Mormon Tabernacle Choir-songar
Neil Young-songar
Marc Bolan-songar
Judy Collins-songar
Jools Holland-songar
Nena-songar
Mountain-songar
Ziggy Marley-songar
KC and the Sunshine Band-songar
Crosby, Stills & Nash-songar
Stan Getz-songar
Duke Ellington-songar
Glen Campbell-songar
Chet Atkins-songar
Duane Eddy-songar
King Curtis-songar
Bugge Wesseltoft-songar
 014
 100
Utvalde artiklar 2012